Heredija
Heredija (isp. Heredia) – miestas vidurio Kosta Rikoje, 10 km į šiaurės vakarus nuo San Chosė. Provincijos ir kantono administracinis centras. Svarbiausias šalyje kavos auginimo ir eksporto centras. Heredijoje įsikūręs Kosta Rikos nacionalinis universitetas, keletas privačių universitetų. Miestas žymus savo architektūros paveldu – yra XIX a. miesto fortas, kultūros namai, bažnyčia, argentiniečių mokykla, licėjus, paštas ir kt.